Kok-sú-koán Tâi-oân Bûn-hiàn-koán

Kok-sú-koán Tâi-oân Bûn-hiàn-koán (國史館臺灣文獻館), kán-chheng Tâi-oân Bûn-hiàn-koán, sī Tiong-hoâ Bîn-kok Chèng-hú î-hō͘ kap pó-chûn Tâi-oân siong-koan sú-chèng bûn-hiàn ê choan-chek ki-kò͘, chiân-sin sī Tâi-oân-séng Chèng-hú siat-tì ê "Tâi-oân-séng Bûn-hiàn Úi-oân-hōe", cheng-séng liáu-āu kái-chò hiān-miâ pēng chiâⁿ-chò Kok-sú-koán ûi-it ê hù-sio̍k ki-koan. I choan-chek pān-lí Tâi-oân choân-chì ê choān-siu, í-kip pó-chûn Tâi-oân Chóng-tok-hú tóng-àn, Choan-bē-kio̍k tóng-àn、Tâi-oân Thok-si̍t Tu-sek Hōe-siā tóng-àn, Tâi-oân-séng Hêng-chèng Tióng-koaⁿ Kong-sú tóng-àn, séng-kip ki-koan tóng-àn, kó͘-bûn-su, Ji̍t-bûn kó͘-chek, bîn-siok bûn-bu̍t téng siong-koan Tâi-oân sú-liāu. Chham-khó Goā-pō͘ liân-kiat Kok-sú-koán Tâi-oân Bûn-hiàn-koán Archived 2016-07-13 at the Wayback Machine.